b"\n_START_ARTICLE_\nTrit\xc3\xb3 dels Carpats\n_START_SECTION_\nMorfologia\n_START_PARAGRAPH_\nEls color d'aquest trit\xc3\xb3 s\xc3\xb3n molt variables, aix\xc3\xad com la mida i la quantitat dels seus punts. Els mascles acostumen a mesurar uns 7 cm i les femelles uns 10 cm i no es diferencien massa entre ells. La principal diferencia \xc3\xa9s en el filament terminal de la cua (al mascle li mesura uns 8 mm i la femella no en t\xc3\xa9). Els dos sexes s'assemblen bastant a la femella del trit\xc3\xb3 palmat. La longitud de la cua sol representar gaireb\xc3\xa9 la meitat de la mida del trit\xc3\xb3._NEWLINE_La seva pell acostuma a ser aspre i de color marron\xc3\xb3s, especialment durant l'\xc3\xa8poca terrestre. En canvi, la seva pell \xc3\xa9s suau durant l'\xc3\xa8poca aqu\xc3\xa0tica.\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\nEs troben habitualment en zones d'aig\xc3\xbces tranquil\xc2\xb7les i c\xc3\xa0lides de fons fang\xc3\xb3s i llacunes d'aigua corrent entre els 120 i els 2.000 metres d'altitud. Es passen la major part de la vida a terra ferma, nom\xc3\xa9s habiten l'aigua en \xc3\xa8poca de reproducci\xc3\xb3. Durant el dia solen amagar-se sota les pedres o troncs d'arbres caiguts en boscos de con\xc3\xadferes o d'arbres de fulla caduca._NEWLINE_La seva \xc3\xa0rea de distribuci\xc3\xb3 \xc3\xa9s bastant petita, i es redueix nom\xc3\xa9s a la serralada dels Carpats, habitant la Rep\xc3\xbablica Txeca, Pol\xc3\xb2nia, Romania, Eslov\xc3\xa0quia i Ucra\xc3\xafna. Ha estat introdu\xc3\xaft a Bayerischen Wald, al sud-est d'Alemanya.\n_START_SECTION_\nReproducci\xc3\xb3\n_START_PARAGRAPH_\nS'acostuma a reproduir en qualsevol zona amb aigua, ja siguin llacs, estanys, pantans, deus i tolls d'aigua temporals.\n_START_SECTION_\nAmenaces\n_START_PARAGRAPH_\nLa principal amena\xc3\xa7a per aquesta esp\xc3\xa8cie \xc3\xa9s la contaminaci\xc3\xb3 per aig\xc3\xbces residuals, la desforestaci\xc3\xb3 dels llocs de reproducci\xc3\xb3 i la introducci\xc3\xb3 de peixos depredadors."